TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
UNRWA kooli alt Gazas leiti tunnel
Iisraelis loodi Jeruusalemma kaitsjad
Skandaal AÜE judovõistlusel
Gazas töötavad ÜRO ametnikud leidsid tunneli,
mis viib ÜRO põgenike eest hoolitseva allorgani UNRWA hallatava kooli alla.
Selline Gazat valitsevale Hamasile omane tegevus
pole mingil juhul aktsepteeritav, ütlesid ametnikud.
Konflikti süttides satuvad koolilapsed suurde ohtu.
Sarnaseid tunneleid on Hamas kaevanud Gazast
nii Egiptuse kui Iisraeli suunas sadade kaupa.
Viimase sõja tulemusel
hävitas Iisraeli armee üle 30 sellise rünnakuks mõeldud tunneli,
mis ulatusid tihti mitmeid kilomeetreid Iisraeli territooriumile.
Iisraeli valitsus alustas kampaaniat
ÜRO pidevate poliitiliste rünnakute tõrjumiseks.
Kampaania kannab nime Jeruusalemma kaitsjad,
ütles Jeruusalemma ja kultuuripärandiobjektide minister Elkin
kristlikku meediat esindanud ajakirjanikele.
Jeruusalemm on sattunud pidevalt enneolematute rünnakute objektiks,
eelkõige UNESCO resolutsioonidega,
mida ÜRO allorgan viimase aastaga vastu võtnud on.
Need algasid aasta eest oktoobris
ja viimatisim neist langes Iisraeli Iseseisvuspäevale mais,
kui UNESCO eitas Iisraeli ajaloolisi,
usulisi ja kultuurilisi õigusi Jeruusalemmale.
"Täna oleks Jeruusalemm otsekui tormi keskmes.
Selle ajalugu püütakse ümber kirjutada
ja hüljata samas vaieldamatud
ja ajalooliselt õigeiks tõestatud juutide sidemed linnaga," ütles Elkin.
Rünnakud ei taba üksnes Jeruusalemma juudi juuri,
vaid ka kristluse põhifakte.
Jeruusalemm on kristluse häll, tõdes Elkin.
Selle tänavail toimusid kristluse olulisimad sündmused,
ja Jeruusalemma tähtsust kristlaste jaoks ei tohi alahinnata.
Tahud, kes püüavad hävitada Jeruusalemma ajaloost
kuningas Taavetit ja Saalomoni, suuri prohveteid Jesajat ja Jeremijat,
Ezrat ja Nehemjat, makabiite ja Herodese templit,
mis oli näitelavaks kristluse suurimatele sündmustele,
eitavad sellega tervet Piiblit.
Elkin mõistis karmilt hukka UNESCO resolutsioonid
kui poliitiliste motiividega katsed muuta Jeruusalemm
üksnes islamistlikuks araabia kultuuri kuuluvaks linnaks.
ÜAEle kuuluvas Abu Dhabis
korraldati eelmine nädal suur rahvusvaheline judovõistlus.
Aga kui alla 66 kg sarjas läks võit iisraellasele Tal Flickerile,
keeldusid korraldajad heiskamast Iisraeli lippu
ja mängimast Iisraeli hümni Hatikvat.
Kulla võitnud Flicker laulis autasustamispoodiumil ikkagi hümni,
kuigi kõlaritest kõlas samal ajal Rahvusvahelise Judoliidu tunnuslugu.
Sama kordus naiste sarjas kolmandaks tulnud Gili Coheni puhul
ning Peter Palchniki ja Or Sassooni medalite vastuvõtmise käigus.
Kõigil puhkudel heisati Iisraeli lipu asemel
Rahvusvahelise Judoliidu oma.
Juba enne turneel osalemist
kästi Iisraeli judokadel eemaldada oma rõivastelt Iisraeli lipp
ja nad pidid võistlema Judoliidu embleemidega.
AÜE judokad ei surunud matši lõpus ka oma Iisraeli vastastel kätt.
Nii osaleb spordis endiselt usu määratud poliitika.
Beköy külast, Lääne-Türgist, ca 140 aasta eest leitud
rohkem kui 3200-aastane hieroglüüfitekst saadi lõpuks tõlgitud.
Uurimist juhtinud arheoloog dr Eberhard Zangger on veendunud,
et lõpuks saadi selgus selle kohta, kes olid müstilised Mere rahvad.
Samas selgus ka hetiidi rahvaste lõplik saatus ja kindlus selle suhtes,
kust pärinesid algselt Iisraeli põhivaenlased vilistid.
Hieroglüüfitekstid, mille saladusi on püütud aastakümneid lahendada,
moodustavad tervikuna ca 30-meetrise kirjarulli
iidse luwia-keelse tekstiga,
mille saladustes alles nüüd selgusele jõuti.
Uurijate väitel pärinevad iidsed vilistid,
kes elasid tollase Kaananimaa Vahemere poolses sektoris,
Gazast Ashkelonini, ja nn mererahvad,
toonasest Väike-Aasiast ehk praeguse Türgi alalt.
Praegune palestiinlaste ajalookäsitlus
väidab neid just vilistite järeltulijaiks,
kes olevat elanud regioonis juba tuhandeid aastaid enne heebrealasi.
Uued uurimused näitavad siiski hoopis midagi muud.
Iisraeli Õhujõud said aasta eest esimesed USA F-35 hävitajad.
Möödunud aasta jooksul on õhujõud neid juurde saanud
ja kokku on neid 2022. aastaks tellitud 50.
Tänavu on pilootidele õpetatud mainitud hävitajatüübi omadusi
ja esimene F-35 Adiri lennudivisjon peaks olema valmis kuu aja pärast.
Lennuki ametlik nimi on Lockheed-Martin F-35 Lightning II,
kuid IAF ehk Iisraeli Õhujõud kutsuvad seda Adiriks,
mis tähendab vägevat.
Lennukitüüp on äratanud suurt tähelepanu eriti seetõttu,
et see on radarile praktiliselt nähtamatu,
ja võib seetõttu täita ülesandeid, mis on teistele lennukitele võimatud.
Lennuk olevat äärmiselt sobiv pikamaaoperatsioonideks
ja võib kergelt külastada ntks Iraani,
ilma et selle õhutõrje sellest midagi ette teaks.
2. novembril saja aasta eest tehtud Balfouri deklaratsiooni aastapäev
on tõmmanud palju tähelepanu ka Inglismaal.
Tööparteid esindav Jeremy Corbyn keeldus üritustel osalemast
ja riigi välisminister Boris Johnson püüdis omakorda ajalugu revideerida,
nõudes oma blogis,
et Palestiina riik rajataks 1967. a eelsetes relvarahu piirides
ning selle pealinnaks saaks Ida-Jeruusalemm.
See on tänaseks kõik.
Paluge rahu Jeruusalemmale ja jääge meie kanalile!
Tõlge: Monika Jaaguri
Kui soovite saadet toetada,
võite helistada TV7 Eesti telefonil 900 1777.
Kõne hind on 7 euri.
Võid teha ka ülekande ekraanil nähtavale arvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli.
Aitäh toetuse eest!
Lisainfo: www.tv7.ee